محمود علی

محمود علی : پیدائش 29 ستمبر 1932ء اور وفات 23 اپریل 2004ء۔ بھارتی فلموں کے مشہور مزاحیہ اداکار ۔بمبئی میں پیدا ہوئے اور انہوں نے 300 کے قریب فلموں میں کام کیا۔ بالی وڈ کے مشہور اداکار کی طرح بھی جانے جاتے ہیں۔

محمود نے سن پچاس کی دہائی میں ’ناستک‘، ’جاگرتی‘ اور ’بدنام‘ جیسی فلموں میں کام کر کے اپنی فلمی زندگی کا آغاز کیا تھا۔

’فرار‘، ’بندش‘، ’بہو‘ اور ’انسپکٹر‘ تک وہ ایک تجرباتی دور سے گذر رہے تھے لیکن 1957ء میں بننے والی فلم ’پیاسا‘ میں انہوں نے وجے یعنی گرو دت کے چالاک، دغا باز اور طوطا چشم بھائی کا کردار ادا کر کے اپنے فن کا لوہا منوا لیا۔

1959ء میں ویسے تو ان کی چھ فلمیں ریلیز ہوئیں لیکن ان کا پسندیدہ کردار سریش سنہا کے بھائی کا کردار تھا جو انہوں نے گرو دت کی فلم ’ کاغذ کے پھول‘ میں ادا کیا۔ یہ فلم باکس آفس پہ ہٹ نہ ہو سکی لیکن اسی سال بننے والی فلم ’دھول کا پھول‘ کاروبار طور پر بہت کامیاب رہی اور ساتھ ہی محمود کی مارکیٹ ویلو بھی آنے والے کئی برسوں کے لیے مستحکم ہو گئی۔

جس کردار نے محمود کو زندہ جاوید کر دیا وہ 1968ء کی فلم ’پڑوسن‘ میں میوزک ماسٹر کا کردار تھا۔ محمود کی دوسری مشہور فلموں میں ’کنوارہ باپ‘، ’ پتی پتنی اور میں‘ اور ’ دل دے کے دیکھو‘ ہیں۔

انہوں نے کئی فلموں کی ہدایت کاری بھی کی اور بعض فلموں میں گانے بھی گائے۔ فلم پڑوسن کے لیے ان کا گایا ہوا گانا اک چتر نار بہت زیادہ مشہور ہوا۔

محمود کے والد ممتاز علی خاموش فلموں میں کام کرتے تھے، ان کی بہن مینو ممتاز ایک ماہر رقاصہ اور اداکارہ تھیں، ان کی بیوی مدھو، مینا کماری کی بہن ہیں اور آج کے معروف سنگر لکی علی ان کے بیٹے ہیں۔ محمود کا انتقال امریکا کی ریاست پنسلوانیا میں ہوا۔

حوالہ جات 

1932ء کی پیدائشیں
2004ء کی وفیات
بنگلور کے فلم پروڈیوسر
بنگلور کے مرد اداکار
بیسویں صدی کے بھارتی فلم ہدایت کار
بیسویں صدی کے بھارتی مرد اداکار
بیسویں صدی کے ہندوستانی گلوکار
بھارتی فلمی اداکار
بھارتی مرد فلمی اداکار
بھارتی مزاحیہ اداکار
بھارتی مسلم شخصیات
فلم فیئر فاتحین
ہندی سنیما کے مرد اداکار
ہندی فلم پروڈیوسر
بیسویں صدی کے مرد موسیقار
بیسویں صدی کے مزاحیہ اداکار
بیسویں صدی کے مرد گلوکار
مسلم مرد مزاحیہ فنکار
Short description is different from Wikidata